CELEX: 32013R0598
Language: lv
Date: 2013-06-24 00:00:00
Title: Komisijas Īstenošanas regula (ES) Nr. 598/2013 ( 2013. gada 24. jūnijs ), ar kuru groza Īstenošanas regulu (ES) Nr. 564/2012, ar ko nosaka maksimālo pieļaujamo budžeta apjomu 2012. gadam attiecībā uz dažām tiešā atbalsta shēmām, kas paredzētas Padomes Regulā (EK) Nr. 73/2009

25.6.2013   
            
            
               LV
            
            
               Eiropas Savienības Oficiālais Vēstnesis
            
            
               L 172/9
            
         KOMISIJAS ĪSTENOŠANAS REGULA (ES) Nr. 598/2013
   (2013. gada 24. jūnijs),
   ar kuru groza Īstenošanas regulu (ES) Nr. 564/2012, ar ko nosaka maksimālo pieļaujamo budžeta apjomu 2012. gadam attiecībā uz dažām tiešā atbalsta shēmām, kas paredzētas Padomes Regulā (EK) Nr. 73/2009
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 19. janvāra Regulu (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (1), un jo īpaši tās 142. panta c) punktu,
   tā kā:
   
               (1)
            
            
               Ar Regulas (EK) Nr. 73/2009 69. panta 4. punktu resursi, kurus var izmantot jebkādiem saistītajiem pasākumiem, kas paredzēti minētās regulas 68. panta 1. punkta a) apakšpunkta i)–iv) punktā un 68. panta 1. punkta b) un e) apakšpunktā, ir ierobežoti līdz 3,5 % no valstij noteiktā maksimālā apjoma, kas minēts Regulas (EK) Nr. 73/2009 40. pantā. Skaidrības labad Komisijai būtu jāpublicē maksimālais apjoms, kas izriet no dalībvalstu paziņotajām summām saistībā ar attiecīgajiem pasākumiem.
            
         
               (2)
            
            
               Komisijas Īstenošanas regulas (ES) Nr. 564/2012 (2) III pielikumā ir norādīti 2012. kalendārajam gadam noteiktie maksimālie budžeta apjomi atbalstam, kas paredzēts Regulas (EK) Nr. 73/2009 68. panta 1. punkta a) apakšpunkta i)–iv) punktā un 68. panta 1. punkta b) un e) apakšpunktā.
            
         
               (3)
            
            
               Komisijas Īstenošanas regulā (ES) Nr. 1270/2012 (3) ir paredzētas vairākas atkāpes attiecībā uz Portugāli, proti, atkāpe attiecībā uz termiņu, līdz kuram Portugāle var pārskatīt lēmumu par īpašo atbalstu 2012. gadā, atkāpe attiecībā uz termiņu, līdz kuram jāsniedz paziņojums par šādu pārskatīšanu, atkāpe attiecībā uz nosacījumiem, ko piemēro konkrētām lauksaimnieciskām darbībām, kuru rezultātā agrovidei rodas papildu ieguvums, un atkāpe attiecībā uz atbalsta pieteikumā iekļauto informāciju.
            
         
               (4)
            
            
               Portugāle 2013. gada 4. janvārī informēja Komisiju par grozījumiem atbalsta pasākumos, ko tā plāno piemērot 2012. gadā.
            
         
               (5)
            
            
               Saskaņā ar iesniegto informāciju Portugāle plāno:
               
                           —
                        
                        
                           grozīt esošo atbalsta pasākumu, kas saskaņā ar Regulas (EK) Nr. 73/2009 68. panta 1. punkta b) apakšpunktu paredzēts piena nozarē, 2012. gadā palielinot šim pasākumam piešķirto finansējumu no EUR 8,8 miljoniem līdz EUR 10,32 miljoniem,
                        
                     
                           —
                        
                        
                           grozīt esošo atbalsta pasākumu, kas paredzēts saskaņā ar Regulas (EK) Nr. 73/2009 68. panta 1. punkta a) apakšpunkta i) punktu, attiecinot šā pasākuma darbības jomu tikai uz Brava de Lide šķirnes telēm un samazinot attiecīgo finansējumu par EUR 2,53 miljoniem,
                        
                     
                           —
                        
                        
                           ieviest jaunu atbalsta pasākumu saskaņā ar Regulas (EK) Nr. 73/2009 68. panta 1. punkta a) apakšpunkta v) punktu, lai saglabātu vietējās mājlopu šķirnes (liellopu šķirnes Alentejana un Mertolenga, aitu šķirnes Serra de Estrela un Churra de Terra Quente, kazu šķirni Serrana); pasākuma kopējais finansējums būs EUR 1,68 miljoni, un
                        
                     
                           —
                        
                        
                           par EUR 0,67 miljoniem samazināt finansējumu pasākumam, kas saskaņā ar Regulas (EK) Nr. 73/2009 68. panta 1. punkta a) apakšpunkta v) punktu paredzēts ekstensīvām ganībām.
                        
                     
         
               (6)
            
            
               Šie grozījumi ietekmē Regulas (EK) Nr. 73/2009 68. panta 1. punkta a) apakšpunkta i)–iv) punktā un 68. panta 1. punkta b) un e) apakšpunktā paredzēto atbalsta līmeni un Īstenošanas regulas (ES) Nr. 564/2012 III pielikumā Portugālei noteikto maksimālo budžeta apjomu.
            
         
               (7)
            
            
               Tādēļ Īstenošanas regula (ES) Nr. 564/2012 būtu attiecīgi jāgroza. Ņemot vērā to, ka šos grozījumus piemēro attiecībā uz 2012. gadu, šai regulai būtu jāstājas spēkā nekavējoties.
            
         
               (8)
            
            
               Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 564/2012 III pielikumā aili attiecībā uz Portugāli aizstāj ar šādu:
   
      
                  “Portugāle
               
               
                  20 200”
               
            
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 24. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 30, 31.1.2009., 16. lpp.
   
      (2)  OV L 168, 28.6.2012., 26. lpp.
   
      (3)  OV L 357, 28.12.2012., 7. lpp.